Anton Makay

Anton Martin Makay (šľachtický prídomok de Makó et Gelej; * 24. február 1756, Rožňava  † 8. január 1825, Sümeg) bol rímskokatolícky biskup, v rokoch 18191823 diecézny biskup banskobystrický a od roku 1823 vesprémsky.

 Životopis 
Narodil sa 24. februára 1756 v Rožňave ako syn sudcu Františka Xavera Makaya a Márie rod. Nagyovej. Študoval na gymnáziu v Rožňave a teológiu v Jágri (Eger). Po vysvätení pôsobil ako profesor latinčiny, pracoval v biskupskej kancelárii a následne sa stal jej riaditeľom. 1792 sa stal kanonikom a 1809 prepoštom v Jágri. V roku 1816 bol menovaný za titulárneho biskupa makarského a člena sedmopanskej tabule.náhľad|Banskobystrická kalvária, pamätná tabuľa na biskupa A. Makayho

7. augusta 1818 bol menovaný panovníkom za banskobystrického biskupa. 21. decembra 1818 bolo menovanie potvrdené pápežom. Za biskupa ho vysvätil jágerský arcibiskup Štefan Fischer 25. marca 1819 v univerzitnom kostole v Pešti. Do úradu bol inaugurovaný 18. apríla 1819. Vykonal vizitáciu väčšiny farností diecézy. 

V roku 1823 ho vymenovali za diecézneho biskupa vo Vespréme a za kancelára kráľovnej. Tlačou vyšli jeho príležitostné prejavy.

Zomrel 8. januára 1825 v Sümegu.

 Dielo 
 Dictio. ...episcopo Neosoliensi..., Banská Bystrica, 1819
 Paraenesis ad sacram dioeccesanam Neosoliensem primam sinodum, Banská Bystrica, 1821
 Constructiones dioecesanae, Banská Bystrica, 1821

 Referencia 

 Literatúra 
 Slovenský biografický slovník

 Externé odkazy 
 Záznam o krste v matrike farnosti Rožňava

 Verejná knižnica M. Kováča B. Bystrica - katalóg Clavius Makay, Anton, 1756-1825

|-

Kategória:Osobnosti z Rožňavy
Kategória:Biskupi Banskobystrickej diecézy do roku 1918
Kategória:Biskupi Vesprémskej diecézy do roku 1918
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici